‏יוני 12

**מידע בנוגע לדרישות סימון סעיף 2.2.2 בתקן ישראלי ת"י 742- מנפקי אירוסולים**

לקוח/ה נכבד/ת,

ריכזנו בעבורך את המידע העיקרי שעליך לספק, הנוגע לדרישות הסימון לפי סעיף 2.2.2 בתקן הישראלי ת"י 742- מנפקי אירוסולים.

1. הסימון בסעיף זה נבדק לפי תקן ישראלי ת"י 2302 חלק 1 – "חומרים ותכשירים מסוכנים: מיון, תיווי, סימון ואריזה". סימון זה מתבסס על הדירקטיבות האירופאיות וגיליון הבטיחות של המוצר ((MSDS.
	1. לידיעתך, תקן ישראלי ת"י 2302 חלק 1(פברואר 2009) נמצא בשלבים סופיים של רוויזיה. באחריותך להיערך בהתאם.
2. יש לספק למכון התקנים הישראלי, גיליון בטיחות (MSDS), שנכתב ע"י היצרן, על פי הכללים המופיעים בדירקטיבות האירופאיות 1907\2006\EC או453\2010\EC .

 2.1 יש לוודא כי המסמך מכיל 16 סעיפים וכי שם המוצר יופיע בסעיף הראשון של גיליון הבטיחות.

 2.2 תוכן סעיף 2.1 בגיליון הבטיחות כאשר נכתב לפי 453\2010\EC - Label elements

 צריך להיות לפי הדירקטיבות 1999\45\EC ו 1272\2008- . אם גיליון הבטיחות נכתב לפי

 מהדורה 1907\2006אזי תוכן סעיף 15 – Regulatory Information צריך להיות לפי

 הדירקטיבה 1999\45\EC .

1. יש לוודא כי קוד מנת הייצור מופיע על האריזה.
2. המוצר צריך להיות מסומן **בעברית**. גודל התווית יהיה 74X52 מ"מ לפחות (באריזות עד 3 ליטר). התווית צריכה להיות עמידה במים ובסבון. לחילופין, הסימון בעברית יכול להיות ישירות על האריזה. הסימון צריך להיות ברור, קריא ובר קיימא.
3. יש לוודא שלא תהיה סתירה בין הסימון בשפה הלועזית לבין הסימון בעברית.
4. הסימון בעברית יכלול את:
* שם המוצר וייעודו
* הוראות שימוש
* שם יבואן, מען מלא כולל מספר טלפון של היבואן ,שם היצרן, עיר וארץ הייצור
* כמות החומר ביחידות נפח (מ"ל\סמ"ק) וביחידות משקל (גרמים)
* סמלי סיכון כאשר יידרש לפי גיליון הבטיחות של המוצר. הסמל יהיה ריבוע שחור על רקע כתום בגודל של 10 מ"מ לפחות כל צלע. יש לוודא ששם הקבוצה בעברית (חומר מגרה\ חומר דליק ביותר\ חומר דליק\ חומר מזיק\ חומרים מסוכנים לסביבה\ חומר משתך\ חומר רעיל) יהיה רשום מתחת לסמל בהתאם. את תאור הסמלים ניתן למצוא בתקן ישראלי ת"י 2302 חלק 1 נספח ג'.
* יש לסמן את המילים " לא למאכל" בקרבת הסמל. גודל האותיות יהיה בגודל של 3 מ"מ לפחות. המילים יהיו בצבע בולט ושונה מרקע התווית.
* משפטי סיכון ומשפטי בטיחות בהתאם לגיליון הבטיחות של האירוסול
* המשפטים הבאים חייבים להיות רשומים על האירוסול: "אריזת לחץ: הרחק מהישג ידם של ילדים. הרחק מחום ואש. אין לאחסן תחת קרינת שמש ישירה או בטמפרטורה גבוהה מ 50 מעלות צלזיוס. יש לרוקן את המכל לפני ההשלכה. אין לנקב את המכל. אין לשרוף את המכל אף בגמר השימוש." יש לרשום את האזהרות הבאות בגודל אותיות של 1.5 מ"מ לפחות: "הרחק ממקורות הצתה- העישון אסור. אין לרסס על להבה חשופה או על משטחים לוהטים".
* כאשר המוצר מסווג לפי גיליון הבטיחות של **המוצר כחומר מזיק\ חומר רעיל\חומר משתך (קורוזיבי) יידרש סימון של משולש בהבלטה לקהל ציבור העיוורים לפיISO 11683** : המשולש ימוקם על האריזה בקרבת מנגנון ההפעלה ויהיה חלק אינטגרלי מהאריזה. אין למקם את המשולש בהבלטה על חלקים שניתנים להסרה מהאריזה, כגון מכסה האירוסול. מידות המשולש יהיו : אורך: 18+-2 מ"מ, רוחב: 1.7+-0.2 מ"מ, עובי: 0.25-0.5 מ"מ.